Minister sê nee vir bikini's | Maroela Media
'n Minister in Indië wil bikini's op strande verbied en het gesê meisies met kort rokkies moenie kroeë besoek nie.
Sudin Dhavalikar, minister van openbare werke in die vakansiestaat Goa, het Dinsdag aan verslaggewers gesê bikini's kan "tot probleme lei" soos molestasie en dan vind die polisie te laat daarvan uit om dit te hanteer. "Ek voel bikini's moet op strande verbied word," het hy gesê. "Ons kan nie sulke tipe mense toelaat om openbare plekke te besoek nie."
Dhavalikar, 'n lid van die Maharashtrawadi Gomantak-party, is vroeër gekritiseer oor sy uitlating dat meisies in kort rokkies wat kroeë besoek, nie by die plaaslike kultuur inpas nie. "Wat sal van ons Goaanse kultuur word as ons dit toelaat?" wou hy weet. "Die meisies skep die verkeerde kultuur en dit moet gestaak word."
Lede van die opposisieparty het in reaksie hierop 'n pienk romp na Dhavalikar gestuur en gesê hulle sal nie "morele polisiëring" duld nie.
Goa se strande is al dekades lank 'n toeriste-aantreklikheid, maar die staat het die afgelope paar jaar begin toeslaan ná 'n reeks hoëprofiel-misdade insluitend die verkragting en moord op 'n Britse tiener Scarlett Keeling in 2008.
Die staat het verlede jaar ook 'n voorstel vir Indië se eerste Playboy-klub op een van die strande verwerp en het 'n verbod geplaas op danskroeë. -SAPA
Jou ou "Spoil Sport"
En dit gaan sedelikhied bevorder? Nee regtig man. Die girls gaan mos nie kaal loop nie!!!
Kom ons kyk uit 'n ander oogpunt na hierdie sakie: Baie onskuldige vrouens en meisies wat betaamlik aantrek, is al verkrag deur mans wat "aangevuur" is deur vrouens en meisies wat onbetaamlik aangetrek was. Hoera vir die minister!! Daar is hoop.
Ek stem saam met Jas. Dit sal baie probleme in ongelukkige huwelike voorkom. Dan het mans nie 'n ander keuse as om net sy eie vrou op die hande te dra nie. Want dan is daar minder ander afleidings.
Ai…..as jou man jou nie op sy hande dra nie, le die fout verseker by jouself…..moenie anders vrouens die skuld gee as jou man rondkyk nie…..dis net jou eie skuld……